18.05. PRIRODA

Zadatak: Dragi moji, ovaj mjesec bavimo se „osjetljivom temom“ za vas, no odlazite u srednju školu, sve više ćete se susretati s tim i ne bi željela da ovaj dio gradiva preskočimo i ne razgovaramo o tome makar na ovaj način. Molim vas pažljivo čitajte i učite o ovome. Ako vam nešto nije jasno slobodno me pitate ili pitajte svoje roditelje/udomitelje/prijatelje. Važno je da vam ovo bude jasno!

Pročitaj i prepiši u bilježnicu.

**Planiranje obitelji**

Planiranje obitelji jedno je od najvažnijih ljudskih prava.

To znači da muškarac i žena smiju svjesno i ravnopravno odlučiti kada će i koliko djece imati.

Za to je potrebna uzajamna ljubav i poštovanje roditelja.

Naučili smo da jajna stanica sazrijeva u jajnicima jedanput na mjesec. Ona može biti oplođena spermijem tek kad je zrela. Zrela je najčešće između 10. i 18. dana nakon početka mjesečnice. Te dane nazivamo **plodnim danima**.

**OVULACIJA** – vrijeme kad se zrela jajna stanica otpušta iz jajnika prema jajovodu. Ako tada ne dođe do oplodnje spermijem nastupa menstruacija. Ako dođe do oplodnje nastupa trudnoća.

U pubertetu je menstruacija često nepravilna odnosno ne javlja se uvijek oko 28 dana pa računanje plodnih dana nije sigurno.

Iz toga razloga važno je izbjegavanje spolnih odnosa bez upotrebe sredstava za zaštitu od trudnoće.